stanford-oval/wikipedia huggingface dataset:
วินธัย สุวารี
แหล่งข้อมูลอื่น

พ.อ. วินธัย สุวารี โฆษกกองทัพบก คนใหม่
| ก่อนหน้า |  | วินธัย สุวารี |  | ถัดไป |
| --- | --- | --- | --- | --- |
| พลตรี สรรเสริญ แก้วกำเนิด |  |   โฆษกกองทัพบก  (3 ตุลาคม พ.ศ. 2557 - ปัจจุบัน) |  | อยู่ในตำแหน่ง |
รัสเซียตะวันออกไกล

| รัสเซียตะวันออกไกล |
| --- | --- |
เขตสหพันธ์ตะวันออกไกล (สีแดง)
เมืองใหญ่ที่สุด: ฮาบารอฟสค์
พื้นที่
 • ทั้งหมด: 6,952,600 ตร.กม. (2,684,400 ตร.ไมล์)
ประชากร (2021)
 • ทั้งหมด: 7,975,762 คน
 • ความหนาแน่น: 1.1 คน/ตร.กม. (3.0 คน/ตร.ไมล์)
รัสเซียตะวันออกไกล (อังกฤษ: Russian Far East; รัสเซีย: Дальний Восток России, อักษรโรมัน: Dal'niy Vostok Rossii, สัทอักษรสากล: [ˈdalʲnʲɪj vɐˈstok rɐˈsʲiɪ]) เป็นภูมิภาคในเอเชียตะวันออกเฉียงเหนือ เป็นพื้นที่ทางตะวันออกสุดของสหพันธรัฐรัสเซีย และบริหารโดยเป็นส่วนหนึ่งของเขตสหพันธ์ตะวันออกไกล ซึ่งตั้งอยู่ระหว่างทะเลสาบไบคาลและมหาสมุทรแปซิฟิก และมีพรมแดนติดกับมองโกเลีย จีน และทิศใต้ติดกับเกาหลีเหนือ อาณาเขตทางทะเลติดกับญี่ปุ่นไปทางตะวันออกเฉียงใต้ และติดกับสหรัฐตามช่องแคบแบริ่งไปทางตะวันออกเฉียงเหนือ
แม้ว่าภูมิภาคนี้มักถูกต่างประเทศมองว่าเป็นส่วนหนึ่งของไซบีเรีย รัสเซียตะวันออกไกลได้รับการจัดหมวดหมู่ตามประวัติศาสตร์แยกจากไซบีเรียในรูปแบบภูมิภาคของรัสเซีย (และก่อนหน้านี้ในช่วงยุคโซเวียตมันถูกเรียกว่า โซเวียตตะวันออกไกล)
ศัพท์บัญญัติ

ในรัสเซีย ภูมิภาคนี้มักเรียกกันว่า "ตะวันออกไกล" (อังกฤษ: Far East; Дальний Восток) สิ่งที่เป็นที่รู้จักกันในภาษาอังกฤษว่า ตะวันออกไกล มักเรียกกันว่า "ภูมิภาคเอเชียแปซิฟิก" (อังกฤษ: Asia-Pacific Region; Азиатско-тихоокеанский регион อักษรย่อ АТР) หรือ "เอเชียตะวันออก" (อังกฤษ: East Asia; Восточная Азия) ขึ้นอยู่กับบริบท
ดูเพิ่ม

เหนือสุด (รัสเซีย)
แหล่งข้อมูลอื่น

Meeting of Frontiers: Siberia, Alaska, and the American West เก็บถาวร 2015-08-31 ที่ เวย์แบ็กแมชชีน (includes materials on Russian Far East)
Дальневосточный федеральный округ at WGEO
รัฐเฉียนเหลียง

รัฐเฉียนเหลียง (จีน: 前涼; พินอิน: Qián Liáng; ค.ศ. 301 – ค.ศ. 376) เป็นรัฐที่อยู่ในช่วงสิบหกอาณาจักร
ประวัติศาสตร์

ค.ศ. 301 จางกุย (张轨) ชาวฮั่นในเหลียงโจว ได้รับการแต่งตั้งจากจักรพรรดิจิ้นตะวันตก ให้เป็นผู้ตรวจราชการเหลียงโจว (凉州刺史) จางกุยได้ส่งเสริมการเกษตร และการปลูกฝ้าย, จัดตั้งสถานศึกษา, และมีการสร้างโครงการพัฒนาหลายอย่าง นอกจากนี้ยังได้ทำการหล่อเหรียญที่ใช้เป็นเงินในพื้นที่นั้น ถึงทั้งภูมิภาค และมีผลงานที่สำคัญอีกหลายประการ
ค.ศ. 301 จางกุยถึงแก่กรรม และจางสือ (张寔) บุตรชายได้สืบทอดตำแหน่ง ต่อมาจักรพรรดิจิ้นหมิ่นโปรดเกล้าฯ แต่งตั้งจางสือเป็นซีผิงจวิ้นกง (西平郡公)
ค.ศ. 316  ราชวงศ์จิ้นตะวันตกล่มสลายไป และในปี ค.ศ. 317 มีการสถาปนาราชวงศ์จิ้นตะวันออก และแคว้นเฉียนเหลียง ยังคงภักดีให้ความเคารพต่อเจ้านายราชวงศ์จิ้นตะวันออก แต่ไม่ได้ใช้ปีศักราชของราชวงศ์จิ้นตะวันออก แต่ยังคงใช้ปีศักราชเจี้ยนซิ่ง (建兴) ของจักรพรรดิจิ้นหมิ่นแห่งราชวงศ์จิ้นตะวันตกต่อไป แสดงให้เห็นว่าแคว้นเฉียนเหลียงเริ่มกลายเป็นรัฐอิสระที่ไม่อยู่ภายใต้อำนาจจักรวรรดิจิ้นตะวันออกอีกต่อไป
ค.ศ. 323 จางเม่า (张茂) พระอนุชาของจางสือ ได้รับโปรดเกล้าฯ แต่งตั้งให้เป็นอ๋องปกครองเหลียงโจว
ค.ศ. 345 จางจวิ้น (张骏) พระโอรสของจางซื่อ ประกาศเป็นอ๋องปกครองเหลียงโจวโดยไม่ได้รับการแต่งตั้งจากทางการ และเริ่มตั้งข้าราชการในปกครอง
ในช่วงที่จางจวิ้น และจางฉงฮว่า (张重华) พระบิดาและพระโอรสได้ร่วมกันปกครอง ทำให้แคว้นเฉียนเหลียงเจริญรุ่งเรืองถึงขีดสุด โดยในช่วงนี้มีการพัฒนาทางการเมืองและเศรษฐกิจอย่างมาก
ค.ศ. 353 จางฉงฮว่าถึงแก่พิราลัย ทำให้เกิดความวุ่นวายในแคว้นเฉียนเหลียง เกิดการชิงอำนาจกันภายในหมู่พระราชวงศ์ จนทำให้สถานการณ์บ้านเมืองเริ่มอ่อนแอลงเป็นอย่างมาก
ค.ศ. 354 - ค.ศ. 355 จางจั้ว (张祚) พระภาดาต่างพระมารดาของจางฉงฮว่า ได้ประกาศเป็น จักรพรรดิ
ค.ศ. 376 สมเด็จพระเจ้าฟู่เจียน (天王苻坚) แห่งแค้วนเฉียนฉิน นำทัพม้า 130,000 นาย เข้าบุกโจมตีแคว้นเฉียนเหลียงอย่างหนัก เป็นเหตุให้เต้ากงต้องยอมจำนน ทำให้แคว้นเฉียนเหลียงล่มสลาย
รายพระนามพระประมุข

ผู้ตรวจราชการเหลียงโจว ค.ศ. 301－316、ค.ศ. 329－345、ค.ศ. 353、ค.ศ. 361－363、ค.ศ. 366－376
ซีผิงจวิ้นกง (西平郡公) ค.ศ. 314－320、ค.ศ. 324－353、ค.ศ. 355、ค.ศ. 361－376
ผู้ว่าราชการเหลียงโจว (凉州牧) ค.ศ. 316－353、ค.ศ. 353－354、ค.ศ. 355、ค.ศ. 363－376
เหลียงอ๋อง : ภายใต้รัฐฮั่นจ้าว ค.ศ. 323－327
เหลียงอ๋อง : ประกาศสถาปนาด้วยพระองค์เอง ค.ศ. 345－347
เหลียงอ๋อง : อิสระ ค.ศ. 347－353、ค.ศ. 355－363
เหลียงกง ค.ศ.  353－354
ราชาธิราชเหลียง (凉帝) ค.ศ.  354－355
เหลียงอ่อง ค.ศ. 355－359
| พระอารามนาม | พระสมัญญานาม | พระนามเดิม | ระหว่าง | ศักราช |
| --- | --- | --- | --- | --- |
| ไท่จู่  (太祖) （โดยเว่ยอ่อง）  | อู่อ่อง  (武王) （โดยเว่ยอ่อง） | จางกุย  (张轨) | ค.ศ. 301 - 314 | ใช้ชื่อตามราชวงศ์จิ้นตะวันตก |
| เกาจู่  (高祖) （โดยเว่ยอ่อง） | จาวอ่อง  (昭王) （โดยเว่ยอ่อง） | จางสือ  (张寔) | ค.ศ. 314－320 | เจี้ยนซิ่ง (建兴) |
| ไท่จง  (太宗) （โดยเว่ยอ่อง） | เฉิงอ่อง  (成王) （โดยเว่ยอ่อง） | จางเม่า  (张茂) | ค.ศ. 320－324 | เจี้ยนซิ่ง (建兴) |
| ซื่อจู่  (世祖) （โดยเว่ยอ่อง） | เหวินอ่อง  (文王) （โดยเว่ยอ่อง） | จางจวิ้น  (张骏) | ค.ศ. 324－346 | เจี้ยนซิ่ง (建兴) |
| ซื่อจง  (世宗) （โดยเว่ยอ่อง） | ฮ่วยอ๋อง  (桓王) （โดยเว่ยอ่อง） | จางฉงฮว่า  (张重华) | ค.ศ. 346－353 | เจี้ยนซิ่ง (建兴) |
| - | อายกง  (哀公) | จางเหยาหลิง  (张曜靈) | ค.ศ. 353 | เจี้ยนซิ่ง (建兴) |
| เว่ยตี้  (威帝) | เว่ยอ๋อง  (威王) | จางจั้ว  (张祚) | ค.ศ. 353－355 | เหอผิง (和平)  ค.ศ. 354－355 |
| - | ฉงอ๋อง  (沖王) | จางเสวียนจิ้ง  (张玄靚) | ค.ศ. 355－363 | เจี้ยนซิ่ง (建兴) ค.ศ. 355－361 เซิงผิง (升平) ค.ศ. 361－363 |
| - | เต้ากง  (悼公) | จาง เทียนสี  (张天錫) | ค.ศ. 363－376 | เซิงผิง (升平) ค.ศ. 363－376 |

| - | - | จาง ต้าอวี้  (张大豫) | ค.ศ. 376－377 | เฟิงหวง (凤凰) ค.ศ. 376－377 |
ข้อมูลอ้างอิง

↑  "中央研究院網站". คลังข้อมูลเก่าเก็บจากแหล่งเดิมเมื่อ 2021-10-19. สืบค้นเมื่อ 2025-01-05.
↑  Zizhi Tongjian, vol. 104.
↑  Earliest possible interpretation of Former Liang's year of establishment. Other interpretations include 318, 323, 345 and 354.
↑  赵向群. 五凉史. 北京: 社会科学文献出版社
การใช้ลิขสิทธิ์ของผู้อื่นโดยชอบ

ศาลสหรัฐภาค 9 วินิจฉัยว่า การใช้รูปขนาดย่อในเสิร์ชเอนจินถือเป็นการใช้ลิขสิทธิ์ของผู้อื่นโดยชอบ
การใช้ลิขสิทธิ์ของผู้อื่นโดยชอบ (อังกฤษ: fair use) บ้างแปลว่า การใช้งานโดยชอบธรรม เป็นส่วนหนึ่งของกฎหมายลิขสิทธิ์สหรัฐ ที่อนุญาตให้ใช้งานที่มีลิขสิทธิ์โดยไม่ต้องขออนุญาตผู้ทรงลิขสิทธิ์เสียก่อน ซึ่งกฎหมายเจตนาสร้างสมดุลระหว่างประโยชน์ของผู้ทรงลิขสิทธิ์กับประโยชน์สาธารณะในการจำหน่ายในวงกว้างและการใช้งานสร้างสรรค์ ให้ไม่ถูกดำเนินคดีในข้อหาละเมิดลิขสิทธิ์ ส่วน "การปฏิบัติที่เป็นธรรม" (fair dealing) เป็นหลักทำนองเดียวกันในกฎหมายบริติช
การใช้ลิขสิทธิ์ของผู้อื่นโดยชอบ เป็นหลักการที่อนุญาตให้ใช้เนื้อหาที่มีลิขสิทธิ์โดยไม่ต้องขออนุญาตเจ้าของลิขสิทธิ์ ตัวอย่างการใช้งาน เช่น ใช้ในการวิจารณ์ เสิร์ชเอนจิน การล้อเลียน การรายงานข่าว งานวิจัย การเรียนการสอน การเก็บงานเอกสาร เป็นต้น
การใช้ลิขสิทธิ์ของผู้อื่นโดยชอบ ประกอบด้วย การใช้โลโก้หรือสัญลักษณ์ทางการค้า หรือการนำภาพส่วนใดส่วนหนึ่งของภาพยนตร์ หรือปกหนังสือไปใช้งานในความละเอียดต่ำหรือมีขนาดเล็ก โดยไม่ทำให้ก่อให้เกิดความเสียหายของสินค้า หรือทำให้สินค้านั้นขาดรายได้
ระบบประสาท

ระบบประสาทของมนุษย์
ระบบประสาท มีหน้าที่ในการออกคำสั่งการทำงานของกล้ามเนื้อ ควบคุมการทำงานของอวัยวะต่างๆ ในร่างกาย และประมวลข้อมูลที่รับมาจากประสาทสัมผัสต่างๆ และสร้างคำสั่งต่าง ๆ (action) ให้อวัยวะต่าง ๆ ทำงาน (ดูเพิ่มเติมที่ ระบบประสาทกลาง)
ระบบประสาทของสัตว์ที่มีสมองจะมีความคิดและอารมณ์ ระบบประสาทจึงเป็นส่วนของร่างกายที่ทำให้สัตว์มีการเคลื่อนไหว (ยกเว้นสัตว์ชั้นต่ำที่ไม่สามารถเคลื่อนไหวได้เช่น ฟองน้ำ) สารเคมีที่มีฤทธิ์ต่อระบบประสาทหรือเส้นประสาท (nerve) เรียกว่า สารที่มีพิษต่อระบบประสาท (neurotoxin) ซึ่งมักจะมีผลทำให้เป็นอัมพาต หรืออาจถึงตายได้
ลักษณะทางกายวิภาค

ระบบประสาทประกอบด้วยเซลล์สองประเภท คือ
เซลล์ประสาท (nerve cell) หรือ นิวรอน (neuron) เป็นเซลล์ที่เป็นส่วนประกอบหลักของระบบประสาท
เซลล์เกลีย (glia) เป็นเซลล์สำคัญรองจากนิวรอนมีหน้าที่ในการลำเลียงอาหารมาให้เซลล์ประสาท และเป็นองค์ประกอบของโครงสร้างของระบบประสาท
การส่งสัญญาณภายในระบบประสาทเกิดขึ้นได้ด้วยกลไกสองอย่าง คือ
การส่งสัญญาณภายในเส้นใยประสาท (nerve fiber) โดยวิธีของศักยะงาน (action potential)
การส่งสัญญาณระหว่างนิวรอนโดยอาศัยสารสื่อประสาท (neurotransmitter) บริเวณจุดประสานประสาท (synapse)
ระบบประสาทของสัตว์มีกระดูกสันหลัง

ระบบประสาทของสัตว์มีกระดูกสันหลังสามารถแบ่งได้เป็นสองส่วน คือ ระบบประสาทกลาง หรือ ซีเอ็นเอส(central nervous system - CNS) และ ระบบประสาทนอกส่วนกลาง หรือ พีเอ็นเอส (peripheral nervous system - PNS) ระบบประสาทกลางประกอบด้วยสมองและไขสันหลัง ระบบประสาทนอกส่วนกลางประกอบด้วยเส้นประสาทและนิวรอนที่ไม่ได้อยู่ในระบบประสาทกลาง โดยทั่วไปเรียกส่วนหลักของระบบประสาทนอกส่วนกลางว่า เส้นประสาท (ซึ่งจริง ๆ แล้วเป็น แกนประสาท หรือ แอกซอน (axon) ของเซลล์ประสาท) ระบบประสาทนอกส่วนกลางยังสามารถแบ่งออกเป็นระบบประสาทกาย (somatic nervous system) และระบบประสาทอิสระ (autonomic nervous system)
| 0 | 1 | 2 |
| --- | --- | --- |
ระบบประสาทนอกส่วนกลาง  (peripheral nervous system): ระบบประสาทกาย  (somatic nervous system)
| ระบบประสาทนอกส่วนกลาง  (peripheral nervous system) | ระบบประสาทอิสระ  (autonomic nervous system) | ระบบประสาทซิมพาเทติก  (sympathetic nervous system) |
| ระบบประสาทนอกส่วนกลาง  (peripheral nervous system) | ระบบประสาทอิสระ  (autonomic nervous system) | ระบบประสาทพาราซิมพาเทติก  (parasympathetic nervous system) |
| ระบบประสาทนอกส่วนกลาง  (peripheral nervous system) | ระบบประสาทอิสระ  (autonomic nervous system) | ระบบประสาทเอนเทอริก  (enteric nervous system) |
ระบบประสาทกลาง  (central nervous system)
ระบบประสาทกาย มีหน้าที่ควบคุมการเคลื่อนไหวของร่างกายและรับสิ่งเร้า (stimulus) ต่าง ๆ จากภายนอกร่างกาย ระบบประสาทอิสระเป็นส่วนที่ไม่สามารถสั่งงานได้และมีหน้าที่ควบคุมอวัยวะภายในต่าง ๆ ในร่างกาย เช่น หัวใจ, ปอด เป็นต้น
ระบบประสาทอิสระ ยังสามารถแบ่งออกเป็น ระบบประสาทซิมพาเทติก และระบบประสาทพาราซิมพาเทติก ระบบประสาทซิมพาเทติกจะตอบสนองต่อสิ่งเร้าที่เป็นอันตรายหรือสถานการณ์ที่ตึงเครียด ระบบประสาทอันนี้ทำให้หัวใจเต้นเร็วขึ้นและเพิ่มความดันเลือด และเปลี่ยนแปลงสรีรวิทยาของระบบต่าง ๆ ของร่างกาย และทำให้เกิดความรู้สึกตื่นเต้น ระบบประสาทพาราซิมพาเทติกจะทำงานตรงกันข้ามกับระบบประสาทซิมพาเทติก กล่าวคือ ระบบประสาทพาราซิมพาเทติกจะทำงานเมื่อร่างกายรู้สึกผ่อนคลายหรือกำลังพัก มีผลทำให้รูม่านตาหดตัว, หัวใจเต้นช้าลง, เส้นเลือดขยายตัว และกระตุ้นให้ระบบย่อยอาหาร, ระบบสืบพันธุ์ และระบบขับถ่ายทำงานอีกด้วย
ระบบประสาทกลาง

ระบบประสาทกลาง ประกอบด้วย สมอง และไขสันหลัง
ระบบประสาทกลาง > สมอง

สมอง (brain) แบ่งออกเป็น 3 ส่วน
สมองส่วนหน้า (forebrain หรือ prosencepphalon) ประกอบด้วยเทเลนเซฟาลอน (telencephalo) และไดเอนเซฟาลอน (diencephalon) เทเลนเซฟาลอนคือสมองใหญ่ (cerebrum) ส่วนไดเอนเซฟาลอนประกอบด้วยไฮโปทาลามัส (hypothalamus) ทาลามัส (thalamus)
สมองส่วนกลาง (midbrain หรือ mesencephalon) ทำหน้าที่เป็นส่วนหนึ่งของก้านสมองและเป็นจุดศูนย์กลางของรีเฟล็กซ์เกี่ยวกับการมองเห็น (visual reflex) และรีเฟล็กซ์เกี่ยวกับการได้ยิน (auditory reflex) ประกอบด้วยซีรีบรัล พีดังเคิล (cerebral peduncle) และคอร์พอรา ควอไดรเจมินา (corpora quadrigemina) ซึ่งแบ่งออกเป็น ซุพีเรียร์ คอลลิคูไล (superior colliculi) 2 พู (lob) และอินฟีเรียร์ คอลลิคูไล (inferior colliculi) 2 พู
สมองส่วนท้าย (hindbrain หรือ rhombencephalon) ประกอบด้วยเมดัลลาออบลองกาตา (medulla oblongate) สมองน้อย หรือ ซีรีเบลลัม (cerebellum) และ พอนส์ (pons)
สมอง มี 2 ชั้น (ตรงข้ามกับไขสันหลัง)
เนื้อเทา (Gray matter) เป็นที่อยู่ของกระแสประสาทและแกนประสาท ที่ไม่มีเยื่อไมอิลินหุ้ม
เนื้อขาว (White matter) เป็นที่อยู่ของแกนประสาทที่มีเยื่อไมอิลินหุ้ม
ระบบประสาทกลาง > สมอง > เยื่อหุ้มสมอง

บทความหลัก: เยื่อหุ้มสมอง
เยื่อหุ้มสมอง (Meninges) 3 ชั้น คือ
เยื่อหุ้มสมองชั้นนอก (Dura mater) เหนียว แข็งแรงมากโดยมีหน้าที่ป้องกันการกระทบกระเทือน
เยื่อหุ้มสมองชั้นกลาง (Arachoid mater) เป็นเยื่อบาง ๆ
เยื่อหุ้มสมองชั้นใน (Pia mater) มีเส้นเลือดแทรกมากมายทำหน้าที่ส่งอาหารไปเลี้ยงสมอง ในระหว่างชั้นกลางกับชั้นในจะมีการบรรจุของเหลวที่เรียกว่า น้ำเลี้ยงสมองไขสันหลัง โดยจะทำหน้าที่ให้สมองและไขสันหลังเปียกชื้นอยู่เสมอ
ระบบประสาทกลาง > ไขสันหลัง

ไขสันหลัง (spinal cord) ประกอบด้วยเนื้อเยื่อ 2 ส่วน คือ
เนื้อขาว (White matter) เป็นส่วนที่มีสีขาวรอบนอก ไม่มีเซลล์ประสาทจะมีเฉพาะใยประสาทที่มีเยื่อไมอิลินหุ้ม
เนื้อเทา (Gray matter) เป็นส่วนสีเทา ประกอบด้วยใยประสาทที่ไม่มีเยื่อไมอิลินหุ้ม และตัวเซลล์ประสาทซึ่งมีทั้งประเภทประสานงานและนำคำสั่ง
ระบบประสาทกลาง > ไขสันหลัง > โครงสร้างของไขสันหลังและเส้นประสาทไขสันหลัง

ปีกบน (dorsal horn) เป็นบริเวณรับความรู้สึก
ปีกล่าง (ventral horn) เป็นบริเวณนำคำสั่ง
ปีกข้าง (lateral horn) เป็นบริเวณระบบประสาท
เซลล์ประสาท

เซลล์ประสาท ส่วนประกอบของเซลล์ประสาท
ตัวเซลล์ (cell body หรือ soma) มีส่วนประกอบเหมือนเซลล์ทั่วๆไป เช่น นิวเคลียส ไมโทคอนเดรีย
ใยประสาท (nerve fiber) คือส่วนของโปรโตพลาสซึมของเซลล์ที่ยื่นออกไปมี 2 ชนิดคือ เซลล์ประสาทขั้วเดียว เซลล์ประสาท 2 ขั้ว และเซลล์ประสาทหลายขั้ว
ดูเพิ่ม

ประสาทวิทยาศาสตร์
ประสาทสัมผัส
ประสาทการได้ยิน
ประสาทการมองเห็น
ประสาทการได้กลิ่น
ประสาทการรับรส
ประสาททางร่างกาย
แหล่งข้อมูลอื่น

Neuroscience for Kids
The Human Brain Project Homepage เก็บถาวร 2017-07-08 ที่ เวย์แบ็กแมชชีน
Kimball's Biology Pages, CNS เก็บถาวร 2010-01-03 ที่ เวย์แบ็กแมชชีน
Kimball's Biology Pages, PNS เก็บถาวร 2010-01-03 ที่ เวย์แบ็กแมชชีน
Addrena Reviews เก็บถาวร 2014-09-20 ที่ เวย์แบ็กแมชชีน
ตะวันทอแสง

ระวังสับสนกับ ตะวันยอแสง
| ตะวันทอแสง |
| --- | --- |

สร้างโดย: พ.ศ. 2540 : ดาราวีดีโอ พ.ศ. 2555 : โพลีพลัส
กำกับโดย: 2540 : สยาม สังวริบุตร 2555 : พีรพล เธียรเจริญ
แสดงนำ: พ.ศ. 2540  พีท ทองเจือ  สุวนันท์ คงยิ่ง  คงกะพัน แสงสุริยะ  ณัฎฐริณีย์ กรรณสูต  ศตวรรษ ดุลยวิจิตร  พ.ศ. 2555 ปกรณ์ ลัม  ดาวิกา โฮร์เน่  ธนเวทย์ สิริวัฒน์ธนกุล  สริตา เอี่ยมวสันต์  ณัฐวัฒน์ เปล่งศิริวัธน์
จำนวนตอน: 2555 : 15 ตอน
การผลิต
ผู้อำนวยการสร้าง: พ.ศ. 2540   สุรางค์ เปรมปรีดิ์   พ.ศ. 2555   อรพรรณ วัชรพล  บอร์ดคณะกรรมการพิจารณาการบริหารช่อง 7  
ความยาวตอน: 2555 : 130 นาที
ออกอากาศ
เครือข่าย: สถานีโทรทัศน์สีกองทัพบกช่อง 7
ตะวันทอแสง เป็นละครโทรทัศน์ แนวละครดราม่า-โรแมนติก สร้างจากบทประพันธ์ของ ปิยะพร ศักดิ์เกษม ซึ่งเป็นนวนิยายเล่มแรกที่เขียนขึ้น สร้างเป็นละครโทรทัศน์มาแล้ว 2 ครั้ง ออกอากาศทาง สถานีโทรทัศน์สีกองทัพบกช่อง 7 ทั้งหมด
การสร้างเป็นละครโทรทัศน์

ครั้งแรกเมื่อปี พ.ศ. 2540 ผลิตโดยบริษัท ดาราวิดีโอ จำกัด บทโทรทัศน์โดย แดนดาว กำกับการแสดงโดย สยาม สังวริบุตร นำแสดงโดย พีท ทองเจือ, สุวนันท์ คงยิ่ง, คงกระพัน แสงสุริยะ, อุทุมพร ศิลาพันธ์, ณัฏฐริณีย์ กรรณสูต, ศตวรรษ ดุลยวิจิตร, ชมพูนุช ปิยธรรมชัย, ไพโรจน์ ใจสิงห์
ครั้งที่สองเมื่อปี พ.ศ. 2555 ผลิตโดยบริษัท โพลีพลัส จำกัด บทโทรทัศน์โดย ณัฐิยา ศิรกรวิไล กำกับการแสดงโดย พีรพล เธียรเจริญ นำแสดงโดย ปกรณ์ ลัม, ดาวิกา โฮร์เน่, ธนเวทย์ สิริวัฒน์ธนกุล, ชฎาพร รัตนากร, ธัญยกันต์ ธนกิตติ์ธนานนท์, สริตา เอี่ยมวสันต์, ณัฐวัฒน์ เปล่งศิริวัธน์, ยูมิโกะ สุชิยะ, ไพโรจน์ ใจสิงห์
เรื่องย่อ

เป็นเรื่องราวของ ภคพงษ์ ชายหนุ่มผู้เพียบพร้อมด้วยฐานะและตำแหน่ง แต่ขาดความรัก และเต็มไปด้วยความแค้นจากการที่แม่ทิ้งเขาไป ทำให้เขาเกลียดผู้หญิงและฝังใจว่าไม่มีใครจริงใจด้วย ขณะที่ รสา มัณฑนากรสาวคนเก่ง ผู้กำพร้าพ่อแม่แต่ได้รับความอบอุ่นจากครอบครัวเพื่อนพ่อ และ ป้าญาติที่เหลือของเธอได้ดูแลเมื่อครั้นเรียนมหาวิทยาลัยที่กรุงเทพฯ จนประสบความสำเร็จในชีวิต พร้อมกับนิสัยที่ร่าเริง มีน้ำใจ ซึ่งได้รับมอบหมายให้มาตกแต่งบ้านของภคพงษ์ เมื่อทั้งคู่พบกันแม้นจะปะทะคารมช่วงแรก แต่วันเวลาผ่านไปเมื่อได้เรียนรู้ ภคพงษ์จึงตระหนักว่ารสาเป็นผู้เติมตะวันทอแสงให้เค้ามีความสุขและยืนหยัดต่อสู้โดยมีเธอเคียงข้าง แต่อุปสรรคคือภาระที่เขาต้องแก้แค้น เมื่อแม่บังเกิดเกล้าของเขาได้กลับมาพร้อมครอบครัวใหม่ ซึ่งเขาต้องตัดสินใจจากเธอไปทำภารกิจให้ลุล่วง จนทำให้รสาเสียใจจนเคิดประชดทำในสิ่งที่หักห้ามใจตนเอง แต่ในที่สุดทั้งภคพงษ์คิดได้และกลับไปหารสาก่อนที่จะสูญเสียเธอไป
นักแสดงในครั้งต่าง ๆ

| ปี | พ> ศ. 2540 | พ> ศ. 2555 |
| --- | --- | --- |
สถานีออกอากาศ: ช่อง 7
| ผู้จัดละคร | ดาราวิดีโอ | โพลีพลัส |
| บทโทรทัศน์ | แดนดาว | ณัฐิยา ศิรกรวิไล |
| ผู้กำกับการแสดง | สยาม สังวริบุตร | พีรพล เธียรเจริญ |
| วันเวลาออกอากาศ | ศุกร์-เสาร์-อาทิตย์  20.20 - 22.20 น. | ศุกร์-เสาร์-อาทิตย์ 20.30 - 22.20 น. |
| ภคพงษ์ เถลิงยศ | พีท ทองเจือ | ปกรณ์ ลัม |
| รสา เรืองอรุณรอง | สุวนันท์ คงยิ่ง | ดาวิกา โฮร์เน่ |
| ชีวิน | คงกะพัน แสงสุริยะ | ธนเวทย์ สิริวัฒน์ธนกุล |
| พักตร์วิมล |  | ธัญยกันต์ ธนกิตติ์ธนานนท์ |
| รัชนี | อุทุมพร ศิลาพันธ์ | ชฎาพร รัตนากร |
| พิมพรรณ | ณัฎฐริณีย์ กรรณสูต | สริตา เอี่ยมวสันต์ |
| วาริช | ศตวรรษ ดุลยวิจิตร | ณัฐวัฒน์ เปล่งศิริวัธน์ |
| ปรางทิพย์ | ชมพูนุช ปิยธรรมชัย | ยูมิโกะ สุชิยะ |
พร้อม: ไพโรจน์ ใจสิงห์
| วิมล | ศิรินันท์  โรจนธรรม | รสริน จันทรา |
| สายใจ | รัตนาภรณ์  อินทรกำแหง | พิศมัย วิไลศักดิ์ |
| เผด็จ | ปิยะ  ตระกูลราษฎร์ | รอง เค้ามูลคดี |
| สุวิทย์ (สามีใหม่รัชนี) | ไพโรจน์ สังวริบุตร | สุเชาว์ พงษ์วิไล |
| พิทยา | ภาณุเดช  วัฒนสุชาติ | เกริก ชิลเลอร์ |
| คุณป้าอาภรณ์ | ฉันทนา  กิติยาพันธ์ | - |
| มุกดา (เพื่อนของรสา / พิมพ์) | อัจฉรา เหลืองสวัสดิ์ |  |
| สุนีย์ (เพื่อนของรสา / พิมพ์) | ภัทรี ชนะศักดิ์ | - |
| ห้าว | - | ทองภูมิ สิริพิพัฒน์ |
| ยูโฮะ | - | แก้วมณี วัฒนวรากุล |
| เปลี่ยน | - | บอล เชิญยิ้ม |
| ปุยนุ่น | - | ธัญญา รัตนมาลากุล |
| พรต เถลิงยศ (รับเชิญ) | สุวัจชัย สุทธิมา | ทนงศักดิ์ ศุภการ |
| พ่อของรสา (รับเชิญ) | อนุสรณ์ เดชะปัญญา | - |
| แม่ของรสา (รับเชิญ) | เด่นนภา จันทร์ยงค์ | - |
เพลงประกอบละคร

เพลง ตะวันทอแสง - ชิตพงษ์ ตรีมาศ
เพลง แสงของหัวใจ - ปกรณ์ ลัม
เพลง ชีวิตที่ขาดเธอ - New Old Stock
เพลง หมดชีวิต (ฉันให้เธอ) - สรัย วัชรพล
รางวัล > พ.ศ. 2540

| งานประกาศผลรางวัล | รางวัล | ผู้เข้าชิง | ผลรางวัล | หมายเหตุ |
| --- | --- | --- | --- | --- |
| หนังสือพิมพ์ไทยรัฐ | ดารานำฝ่ายหญิงยอดเยี่ยม | สุวนันท์ คงยิ่ง | ชนะ |  |

| รางวัลเมขลา ครั้งที่ 17 | นักแสดงนำฝ่ายหญิงยอดเยี่ยม | สุวนันท์ คงยิ่ง | ชนะ |  |
รางวัล > พ.ศ. 2555

| งานประกาศผลรางวัล | รางวัล | ผู้เข้าชิง | ผลรางวัล | หมายเหตุ |
| --- | --- | --- | --- | --- |
| ท็อปอวอร์ด 2012 | ดารานำชายยอดเยี่ยม | ปกรณ์ ลัม | เสนอชื่อเข้าชิง | ไม่ติด 1 ใน 5 |
| ท็อปอวอร์ด 2012 | ผู้กำกับละครยอดเยี่ยม | พีรพล เธียรเจริญ | เสนอชื่อเข้าชิง | ไม่ติด 1 ใน 5 |
| ท็อปอวอร์ด 2012 | ละครยอดเยี่ยม | ตะวันทอแสง | เสนอชื่อเข้าชิง | ไม่ติด 1 ใน 5 |

| MThai Top Talk-About 2013 | นักแสดงชายที่ถูกกล่าวถึงมากที่สุด | ปกรณ์ ลัม | เสนอชื่อเข้าชิง |  |
| MThai Top Talk-About 2013 | นักแสดงหญิงที่ถูกกล่าวถึงมากที่สุด | ดาวิกา โฮร์เน่ | ชนะ |  |

| Daradaily The GREAT Awards 2 | ดารานำชายสาขาละครที่สุดแห่งปี 2012 | ปกรณ์ ลัม | เสนอชื่อเข้าชิง |  |

| 7 สี สังสรรค์คนกันเอง | สุดยอดนักแสดงเจ้าบทบาทหญิง  (โหวตจากสื่อมวลชน) | ดาวิกา โฮร์เน่ | เสนอชื่อเข้าชิง | ได้รับอันดับ 3 |
| 7 สี สังสรรค์คนกันเอง | เพลงละครในดวงใจ  (โหวตจากเอเจนซี่) | ชีวิตที่ขาดเธอ  ขับร้องโดย New Old Stock | ชนะ | ได้รับอันดับ 1 |
| 7 สี สังสรรค์คนกันเอง | ละครโทรทัศน์ยอดนิยมแห่งปี 2555  (โหวตจากเอเจนซี่) | ตะวันทอแสง | เสนอชื่อเข้าชิง | ได้รับอันดับ 2 |

| สยามดารา สตาร์ส อวอร์ดส์ 2013 | นักแสดงนำชายยอดเยี่ยม สาขาละครโทรทัศน์ | ปกรณ์ ลัม | เสนอชื่อเข้าชิง |  |
| สยามดารา สตาร์ส อวอร์ดส์ 2013 | ละครยอดฮิต | ตะวันทอแสง | เสนอชื่อเข้าชิง |  |
แหล่งข้อมูลอื่น

ตะวันทอแสง (2555) ที่สยามโซน
รักจัดหนัก

| รักจัดหนัก |
| --- | --- |
กำกับ: ไพรัช คุ้มวัน ภาส พัฒนกำจร อินทิรา เจริญปุระ ชาคร ไชยปรีชา อนุชิต มวลพรม เมธัส ฉายชยานนท์
อำนวยการสร้าง: สุภาพ หริมเทพาธิป สุนิตย์ เชรษฐา
นักแสดงนำ: จินตหรา สุขพัฒน์ อริสสรา เลอมวณ นภัสสร เอี่ยมเจริญ รัชพล แย้มแสง วรรณิศร เลาหมนตรี ศิครินทร์ ผลยงค์ ศิตา มหารวิเดชากร
บริษัทผู้สร้าง: ออกไปเดิน  
ผู้จัดจำหน่าย: ออกไปเดิน
วันฉาย: 1 กันยายน พ.ศ. 2554
ประเทศ:  ไทย
ภาษา: ไทย
ทำเงิน: 8.37 ล้านบาท
ข้อมูลจากสยามโซน
รักจัดหนัก (Love, Not Yet) เป็นภาพยนตร์ไทย ฉายเมื่อวันที่ 1 กันยายน พ.ศ. 2554 สร้างโดย ออกไปเดิน ของคุณสุภาพ หริมเทพาธิป อดีตบรรณาธิการนิตยสารไบโอสโคป เป็นภาพยนตร์วัยรุ่นแนวโรแมนติก-ดราม่า ที่มีเรื่องเพศสัมพันธ์เป็นส่วนเกี่ยวข้องในการดำเนินเรื่อง ถ่ายทอดผ่านภาพยนตร์สั้น 3 เรื่อง นำแสดงโดยนักแสดงหน้าใหม่เกือบทั้งหมด โดยมีนักแสดงมากประสบการณ์อย่าง จินตหรา สุขพัฒน์ ร่วมแสดงในเรื่องนี้ด้วย
ภาพยนตร์ได้รับการกล่าวขวัญแบบปากต่อปากในเครือข่ายทางสังคมออนไลน์อย่างเช่นเฟซบุ๊ก แต่กลับไม่ประสบผลสำเร็จในแง่รายได้การเข้าฉาย สิ้นสุดรายได้ที่ 8.37 ล้านบาท
นักแสดง

นักแสดงจากเรื่อง รักจัดหนัก แบ่งตามตอนต่างๆ จำนวน 3 ตอน
นักแสดง > ไปเสม็ด

ศิครินทร์ ผลยงค์ (ฟลุค) รับบทเป็น วิท
ศิตา มหารวิเดชากร (ปลายฟ้า) รับบทเป็น แอน
นักแสดง > เป็นแม่เป็นเมีย

รัชพล แย้มแสง (มิวสิก เอเอฟ 4) รับบทเป็น ม่อน
วรรณิศร เลาหมนตรี (ชะเอม สตรอเบอร์รี่ชีสเค้ก) รับบทเป็น อิ๋ง
นักแสดง > ทอมแฮ้ง

อริสสรา เลอมวณ (แพรว) รับบทเป็น นัท
นภัสสร เอี่ยมเจริญ (ครีม) รับบทเป็น เนม
จินตหรา สุขพัฒน์ (แหม่ม) รับบทเป็น แม่ของนัท
ผู้กำกับภาพยนตร์

ก่อน (ตอนเปิดหัว) : เมธัส ฉายชยานนท์
ไปเสม็ด : ไพรัช คุ้มวัน, ภาส พัฒนกำจร
เป็นแม่เป็นเมีย : อนุชิต มวลพรม
ทอมแฮ้ง : อินทิรา เจริญปุระ, ชาคร ไชยปรีชา
เพลงประกอบภาพยนตร์

สิเฮ็ดจังได๋ ร้องโดย คณะปัจฉิมลิขิต
ข้างๆ กัน ร้องโดย มิวสิก เอเอฟ 4
โบยบิน ร้องโดย SOUNDLANDING
รางวัล

รางวัล Starpics Thai Films Awards ครั้งที่ 9
นักแสดงสมทบหญิงยอดเยี่ยม (อริสสรา เลอมวณ)
เกี่ยวกับภาพยนตร์

รักจัดหนัก เป็นภาพยนตร์ที่ได้มีการจัดทำแอปพลิเคชันเกมบนโทรศัพท์มือถือ โดยมุ่งเน้นความรู้ความเข้าใจเกี่ยวกับเรื่องเพศของวัยรุ่นไทยอย่างถูกต้องผ่านเกม
แหล่งข้อมูลอื่น

เว็บไซต์ทางการ รักจัดหนัก เก็บถาวร 2012-02-24 ที่ เวย์แบ็กแมชชีน
รักจัดหนัก (2011) ที่เว็บไซต์ สยามโซน
ข้อมูล รักจัดหนัก เก็บถาวร 2011-10-17 ที่ เวย์แบ็กแมชชีน ที่เว็บไซต์ thaicinema.org
เรื่องย่อ รักจัดหนัก ที่เว็บไซต์ กระปุกดอตคอม
เปิดตัวหนังสุดเสียว "รักจัดหนัก" (Love, Not Yet) พร้อมฉายภาพยนตร์ตัวอย่างแบบเต็มๆ
"รักจัดหนัก”และเรื่อง"หนัก"อีกหลายๆเรื่อง : วิปัสสนาบนหน้าข่าว โดย พระชาย วรธัมโม ใน คมชัดลึก
แทททูคัลเลอร์

| แทททูคัลเลอร์ |
| --- | --- |
จากซ้ายไปขวา: ดิม, จั๊ม, รัฐ, ตง
ข้อมูลพื้นฐาน
ที่เกิด: ขอนแก่น ประเทศไทย
แนวเพลง:  ป็อป  อินดีร็อก  ฟังก์  โซล  ป็อปร็อก  ออลเทอร์นาทิฟร็อก 
ช่วงปี: พ.ศ. 2549–ปัจจุบัน
ค่ายเพลง: สมอลล์รูม (2549–ปัจจุบัน)

สมาชิก: หรินทร์ สุธรรมจรัส (ดิม) รัฐ พิฆาตไพรี (รัฐ) ธนบดี ธีรพงศ์ภักดี (จั๊ม) เอกชัย โชติรุ่งโรจน์ (ตง)
แทททูคัลเลอร์ (อังกฤษ: Tattoo Colour) เป็นวงดนตรีสัญชาติไทย เริ่มรวมวงกันครั้งแรกเป็นวงดนตรีในระดับมัธยมศึกษา ประกอบไปด้วยหรินทร์ สุธรรมจรัส รัฐ พิฆาตไพรี เอกชัย โชติรุ่งโรจน์ และ ธนบดี ธีรพงศ์ภักดี โดยใช้ชื่อว่า "ไอศกรีม 479" (I Scream 479) และได้แข่งขันการร้องเพลงและแต่งเพลงจนต่อมาได้สังกัดค่ายเพลงสมอลล์รูม
ประวัติ

กว่าที่จะมาเป็นแทททูคัลเลอร์ สมาชิกในวงสี่คนได้แก่ หรินทร์, รัฐ , ธนบดี และเอกชัยมีวงเป็นของตนเองกับเพื่อน ๆ อีกสองคนรวมเป็นหกคน สมัยที่พวกเขากำลังศึกษาอยู่ในชั้นมัธยมศึกษาตอนปลายที่โรงเรียนขอนแก่นวิทยายน โดยมีชื่อวงว่า "I Scream 479" และยังทำอัลบั้มขายในโรงเรียนด้วยตนเอง ต่อมาเมื่อสำเร็จการศึกษาสมาชิกในวงก็แยกย้ายกันไปศึกษาต่อ ก็เหลือหรินทร์, รัฐและเอกชัยอยู่สามคนที่ศึกษาต่อในระดับอุดมศึกษาด้วยกันที่มหาวิทยาลัยขอนแก่น เมื่อมีการประกวดแต่งเพลงโฆษณาของแฮปปี้ พวกเขาก็ลงสมัครและชนะการประกวด ทำให้พวกเขาได้ไปดูงานที่ค่ายเพลงแนวกึ่งอินดี้ "สมอลล์รูม" ที่ที่พวกเขาได้ขอออดิชั่น และได้เป็นศิลปินของค่ายสมอลล์รูมในที่สุด ต่อมาจึงได้ชักชวนธนบดีกลับเข้ามาเป็นมือเบส และตั้งวงแทททูคัลเลอร์ขึ้นมา
อัลบั้มแรกที่พวกเขาทำออกมามีชื่อว่า Hong Ser ซึ่งซิงเกิลเปิดตัวอย่าง "ฟ้า" และ"ฝากที" ได้รับการตอบรับอย่างคาดไม่ถึง ส่งผลให้พวกเขาปล่อยซิงเกิลใหม่ ๆ ออกมา ได้แก่ "เกาะร้าง ห่างรัก", "One Night Stand" และ "รอยจูบ" ซึ่งทุกซิงเกิล สามารถติดชาร์ท Fat 40 ของแฟตเรดิโอได้ทั้งหมด
ในวันที่ 19 เมษายน พ.ศ. 2551 ค่ายเพลงสมอลล์รูม ต้นสังกัดของพวกเขา ก็ได้ประกาศผ่านทางเว็บไซต์ว่า อัลบั้มที่สองของแทททูคัลเลอร์ได้ออกวางจำหน่ายแล้ว โดยอัลบั้มใหม่นี้มีชื่อว่า "ชุดที่ 8 จงเพราะ" โดยอัลบั้มชุดใหม่นี้ยังคงความเป็นเพลงป๊อปหลายหลาย (Variety pop) ดังเช่นอัลบั้มที่แล้ว และได้ปล่อยซิงเกิลและมิวสิกวีดีโอเพลงแรกออกมาคือเพลง "ขาหมู" ซึ่งได้รับการตอบรับเป็นอย่างดีจนสามารถขึ้นสู่อันดับหนึ่งของ 97.5 Seed FM ได้อย่างรวดเร็ว ตามมาด้วยซิงเกิลที่สอง (พร้อมกับมิวสิกวีดีโอ) คือเพลง "จำทำไม" ที่สร้างกระแสตอบรับดีเช่นเดียวกัน และสามารถติดอันดับหนึ่งของชาร์ท Fat 40 เป็นเวลาถึง 3 สัปดาห์ นอกจากนี้ อัลบั้ม "ชุดที่ 8 จงเพราะ" ยังติดอันดับอัลบั้มขายดีตามร้านขายซีดีต่าง ๆ เช่นร้าน DJ Siam, ร้านน้องท่าพระจันทร์ ฯลฯ (อ้างอิงจากนิตยสาร DDT ฉบับที่ 40) อีกด้วย
สมาชิก

หรินทร์ สุธรรมจรัส (ดิม) - ร้องนำ, ร้องประสาน
รัฐ พิฆาตไพรี (อ้น , รัฐ , รัซซี่) - กีตาร์, ร้องนำ, ร้องประสาน
ธนบดี ธีรพงศ์ภักดี (จั๊ม เเง้ว) - เบส, ร้องประสาน
เอกชัย โชติรุ่งโรจน์ (ตง) - กลอง, ร้องประสาน
ผลงานเพลง > ผลงานในนาม I Scream 479

| ปีที่วางแผง | รายชื่อเพลง |
| --- | --- |
พ.ศ. 2546:  Intro BeatBox No.1 By TAAH & RUZZ  บุญรอด  ตัวไร้ค่า  หยุดฟังก่อน  พลอย  หรืออย่างไร  เจ็บนัก  รู้มั้ยจ๊ะ  ดวงจันทร์  เพราะใคร  ช่วยด้วย  Outro BeatBox No.2 by TAAH & RUZZ